ოლეგი (კიევიშ რუსეთი)

ოლეგი (ჯვ. რუს. Ольгъ, Ѡльгъ; ღ. 912) — ჯვეში რუსეთიშ თარი. მატიანეშ ჩინებათ, რიურიკიშ მოჯგირე. ნოვგოროდიშ თარო გინირთჷ რიურიკიშ ღურაშ უკული (879). 882 წანას გემშაბურსჷ კრივიჩეფიშ დიხეფშა დო გეჭოფჷ თინეფიშ ცენტრი სმოლენსკი. ობჟათეშჸურე მიდართჷ დნეპრშახ, გეჭოფჷ ლიუბეჩი, უკული კიევი, ნამუთ მუში სახენწჷფოშ ახალ ნანანოღათ გინართინჷ. 883–885 წანეფს ქიმკირსხჷ დრევლიანეფიშ, სევერიანეფიშ, რადიმიჩეფიშ დიხეფი, დო 907 წანას — ვიატიჩეფიშ, ხორვატეფიშ, დულებეფიშ, ტივერეფიშ აკანეფი, ნამუშით ქიდიჸუნჷ ბჟაეიოლ სლავეფიშ ტომეფიშ უმენტაშალა. დოჸუნადილ ტომეფს ქეგიოდჷ ხარკი, თინეფი თაშნეშე ვალდვალირი რდეს ჯარი გეგშუჸონაფუდესკო ოლეგიშ მახვარებელო. წჷმოძინელო ობირჯუდჷ ხაზარეფს. 907 წანას ქართას ქენახუნჷ კონტანტინოპოლი დო ბიზანტიაშ იმპერიას კონტრიბუციაშ გინოგაფა დანძალჷ. 911 წანას თიწკჷმა მოხუჯური ოვაჭარე ხეკულუა ქუდოდჷ. გინოჩამაშ მეჯინათ, დოღურჷ გვერიშ ნაჩამინაშე; თე ფაქტიქ გიადჷ ოსხირო ანდა ლეგენდას დო გინოჩამას.

 ლიტერატურა 

 Повесть временных лет, ч. 2, Приложения. Статьи и комментарии Д. С. Лихачева. М. — Л., 1950, с. 249—281;
 Левченко М. В., Очерки по истории русско-византийских отношений, М., 1956;
 ოლეგი (კიევიშ რუსეთი) // დიდი სხუნუეფიშ ენციკლოპედია [30 ტომაო], თრ. რედ. პროხოროვი ა. მ., III გიშაშქ., : გიშმაშქ. „სხუნუეფიშ ენციკლოპედია“, 1969.

კატეგორია:დუნაბადი IX ოშწანურა
კატეგორია:შვედეთის დუნაბადეფი
კატეგორია:ნაღურა 912
კატეგორია:გვერიშ ნაჩამინაშე ნაღურეფი
კატეგორია:კიევს ნაღურეფი
კატეგორია:კიევს ნთხორილეფი
კატეგორია:კიევიშ კაბეტი თარეფი
კატეგორია:ნოვგოროდიშ თარეფი
კატეგორია:ჯვეში რუსეთიშ ცხენენჯმადუდე
კატეგორია:ვარიაგეფი